Magnus VI

She ree Norlynn va Magnus VI Lagabøte (Shenn Loghlynish: Magnús lagabœtir, Gaelg: Magnus y karreyder leigh) ny Magnus Håkonsson (Shenn Loghlynish: Magnús Hákonarson) eddyr 1263 as 1280.Magnus 6 Håkonsson Lagabøte – utdypning(Store norske leksikon)

She mac saa lesh Håkon Håkonsson as Margrét Skúladóttir v'ayn. V'eh ruggit ayns Tønsberg er 1 Mee ny Boaldyn 1238, as goll er bashtey. V'eh troggit ayns Bergen. Hooar e vraar Håkon baase ayns 1257, faagail Magnus myr eirey y reeriaght. Er 11 Mean Fouyir 1261, phoose eh ben-phrinse Ingeborg, inneen lesh y Ree Erik Plogpenning y Danvarg marroo. Hooar Ree Håkon baase er 16 Mee ny Nollick 1263 rish caggey noi ree ny h-Albey er ny h-Inshyn Goal, as hie Magnus er crooinaghey ny ree Norlynn.

 Baase 
Ayns arrey 1280, haink çhingys er Magnus ayns Bergen as hooar eh baase er 9 Mee ny Boaldyn. V'eh fo e vac Eirik y chrooinaghey myr co-ree rish Mean Souree, agh nish haink Eirik y ve ree ynrican rish 12 vleeaney d'eash. Va feer phooar ec quaiyl choyrlee, goaill stiagh Ingeborg. Ta enney er Magnus myr ree mie ren ymmyd jeh leigh ayns ynnyd niart.  She ree faase v'ayn er lesh kuse dy hennaghyssee er y fa dy ren eh livrey seose ny h-Inshyn Goal as cur sheese rere mianyn ny killagh.m.s. Oscar Albert Johnsen, Noregsveldets undergang (Kristiania, 1924) Er lesh sleih elley, she polasee creeney v'ayn ren scapail caggaghyn fardailagh as shickyraghey shee ny çheerey. Hie eh er oanluckey ayns agglish vannishter Fransiscagh Vergen, as shen Ard-çhiamble Vergen neayr's y 16oo eash.

 Imraaghyn 

Ronney:Ruggyryn 'sy vlein 1238
Ronney:Baaseyn 'sy vlein 1280
Ronney:Monarkyn Norlynnagh
Ronney:Reeraghtys Hårfagre
Ronney:Feallee ass Tønsberg
Ronney:Reeraghtys Sverre
Ronney:Mec lesh reeaghyn